24.2.2022
SK
Úradný vestník Európskej únie
L 45/1463 KOMISIA PILOTNÉ PROJEKTY
KAPITOLA PP 07 — INVESTÍCIE DO ĽUDÍ, SOCIÁLNEJ SÚDRŽNOSTI A HODNÔT (pokračovanie) PP 07 21
(pokračovanie)
PP 07 21 07
(pokračovanie) — podporovať posilnenie postavenia týchto osôb, najmä prostredníctvom stratégií podnikania a obnovenia pocitu dôstojnosti a toho, že riadia svoj život, s cieľom prekonať sociálnu izoláciu vyplývajúcu z dlhodobej chudoby.
Využívanie finančného začlenenia s cieľom poskytnúť Rómom prístup k základným a nevyhnutným službám je rovnako dôležitým prvkom ich začleňovania ako zamestnanie, bývanie, zdravotná starostlivosť alebo vzdelávanie.
Domácnosti, ktoré majú prístup k základným finančným službám, rozumejú im a dokážu spravovať sporiaci účet, budú pravdepodobne využívať sociálne dávky produktívnejšie.
Tvorcovia politík v spolupráci s projektovým riadením môžu prepojiť finančné začlenenie a podporu osobného a podnikateľského rozvoja s ľudským rozvojom.
Pilotný projekt: Cieľom tohto pilotného projektu je, pri rešpektovaní právomocí a zodpovedností členských štátov pri vymedzovaní a organizovaní svojich systémov sociálnej ochrany vrátane spôsobu rozdeľovania dávok, odskúšať alternatívny mechanizmus rozdeľovania sociálnych dávok, vyplácaných týždenne prostredníctvom elektronických platobných kariet, v kombinácii s neustálym posilňovaním postavenia prostredníctvom koučingu na podporu podnikania a osobného rozvoja, ako aj školení v oblasti finančnej gramotnosti.
Systém BIG sa plánuje ako kombinácia existujúcich sociálnych dávok s príspevkami na krytie nákladov spojených s účasťou na činnostiach budovania kapacít a stimulmi pre príjemcov na dosiahnutie cieľov stanovených v ich individuálnom/rodinnom akčnom pláne.
Bude kombinovaný s opatreniami, ktoré pomáhajú budovať schopnosť jednotlivcov (opätovne) sa začleniť na trh práce a do spoločnosti.
To by mohlo prispieť k tomu, aby jednotlivci a rodiny krok za krokom opätovne riadili svoj život a postupne sa vymanili z kruhu chudoby.
Pilotný projekt bude priamo podporovať experimentovanie s politikami prostredníctvom odskúšania alternatívneho prístupu k pochopeniu a riešeniu chudoby: — Bezpečnosť – život s myšlienkou nedostatku a deprivácie vytvára psychologický tlak a obmedzuje mentálnu schopnosť osôb žijúcich v deprivácii, čo im bráni v dlhodobom plánovaní alebo v prijímaní lepších rozhodnutí v súčasnosti; — Rozšírené spektrum aktív – je potrebné zdôrazniť, že chudoba je viac ako distribučná (nedostatok hotovosti) alebo materiálna otázka tým, že sa rozpozná súvislosť so sociálnou izoláciou a prístupom k spektru „aktív“ (materiálnych aktív, aktív v oblasti zručností, sociálnych a občianskych aktív) s cieľom umožniť domácnostiam uplatňovať nové a životaschopnejšie stratégie živobytia; — „Human venturing“ – investovanie do ľudí ako alternatívny prístup k poskytovaniu dávok, ktoré v podstate slúži ako „rizikový kapitál pre ľudí“, a predstavuje nový spôsob investovania do ľudských schopností (rovnako ako sa to robí v prípade podnikov) a prelomenia sociálno-kultúrneho prostredia.
V súvislosti s prvým uvedeným sa toto experimentovanie s politikami opiera o výskum vo viacerých krajinách, z ktorého vyplýva, že chudobní ľudia, ktorí dostávajú nepodmienené sociálne dávky, neutrácajú tieto peniaze, aby si splnili svoje želania, ale ich skôr vynakladajú na svoje potreby.
V súvislosti s druhým uvedeným to pomôže príjemcom sociálnych dávok, najmä zraniteľným a sociálne vylúčeným komunitám, prejsť na iné stratégie živobytia s cieľom vymaniť sa zo začarovaného kruhu chudoby a zadlženosti.
Tiež to vytvorí podmienky pre ekonomický rozvoj a zlepšenie životnej úrovne najchudobnejších.